**Ministru kabineta noteikumu projekta**

**„****Grozījumi Ministru kabineta 2004. gada 17. februāra noteikumos Nr. 83**

**„Āfrikas cūku mēra likvidēšanas un draudu novēršanas kārtība””**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Veterinārmedicīnas likuma 26. panta pirmā daļa un 27. panta trešā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ir stājies spēkā Komisijas 2017.gada 23.marta Īstenošanas lēmums (ES) 2017/564, ar ko groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (turpmāk – Īstenošanas lēmums 2017/564/ES).   |  | | --- | | Kā norādīts Īstenošanas lēmuma 2017/564/ES pamatojumā, grozījumi Komisijas 2014. gada 9. oktobra Īstenošanas lēmumā 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs un ar ko atceļ Īstenošanas lēmumu 2014/178/ES (turpmāk – Īstenošanas lēmums 2014/709/ES) tika izdarīti, ievērojot to, ka kopš 2016.gada novembra Lietuvas kompetentās iestādes nav ziņojušas par Āfrikas cūku mēra uzliesmojumiem mājas cūkām konkrētos Lietuvas apgabalos, kas minēti Īstenošanas lēmuma 2014/709/ES pielikuma III daļā. Turklāt šajos apgabalos esošajās saimniecībās, pamatojoties uz nacionālo bioloģiskās drošības programmu, kuras mērķis ir nepieļaut Āfrikas cūku mēra izplatīšanos, ir īstenoti apmierinoši bioloģiskās drošības pasākumi. Minētie fakti liecina par epidemioloģiskās situācijas uzlabošanos, tāpēc konkrētie Lietuvas apgabali tagad jāiekļauj Īstenošanas lēmuma 2014/709/ES pielikuma II, nevis III daļā.  Ir stājies spēkā Komisijas 2017. gada 28. aprīļa Īstenošanas lēmums (ES) 2017/767, ar ko groza pielikumu Īstenošanas lēmumam 2014/709 par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (turpmāk – Īstenošanas lēmums 2017/767/ES). Īstenošanas lēmuma 2017/767/ES pamatojumā norādīts, ka no 2015. gada novembra Polijas kompetentās iestādes nav ziņojušas par Āfrikas cūku mēra gadījumiem mežacūku populācijā Polijas ziemeļu daļas apgabalos, kas pašlaik ir minēti Īstenošanas lēmuma 2014/709/ES pielikuma II daļas apgabalu sarakstā. Tāpat šajos apgabalos ir īstenoti mežacūku populācijas kontroles pasākumi, kas liecina par Āfrikas cūku mēra neesamību tajos, tāpēc šie apgabali ir iekļaujami Īstenošanas lēmuma 2014/709/ES pielikuma I daļas apgabalu sarakstā.  Īstenošanas lēmuma 2017/767/ES pamatojumā ir arī norādīts, ka no 2017. gada sākuma un līdz martam vairāki Āfrikas cūku mēra gadījumi mežacūkām ir konstatēti Losices apgabalā, kas iekļauts Īstenošanas lēmuma 2014/709/ES pielikuma III daļas apgabalu sarakstā, tuvu I daļas apgabaliem. Tādējādi šo apgabalu ir lietderīgi iekļaut Īstenošanas lēmuma 2014/709/ES II daļas apgabalu sarakstā. |  |  |  | | --- | --- | |  | Administratīvā sloga mazināšanas nolūkā jāgroza Ministru kabineta 2004.gada 17.februāra noteikumu Nr.83 „Āfrikas cūku mēra likvidēšanas un draudu novēršanas kārtība” 41.10. un 49.10. apakšpunkts, nosakot, ka turpmāk uzņēmumiem, kas no aizsardzības un uzraudzības zonas izved cūkgaļu, cūkgaļas produktus un cūkgaļas izstrādājumus, nav nepieciešamas atļaujas, bet šiem uzņēmumiem ir jābūt Pārtikas un veterinārā dienesta atzītiem un iekļautiem to uzņēmumu sarakstā, kuriem atļauts piemērot atkāpes attiecībā uz gaļas apriti cūku mēra skartajā teritorijā. |  |  |  | | --- | --- | |  | Ievērojot minēto, ir sagatavots Ministru kabineta noteikumu projekts „Grozījumi Ministru kabineta 2004.gada 17.februāra noteikumos Nr.83 „Āfrikas cūku mēra likvidēšanas un draudu novēršanas kārtība”” (turpmāk – noteikumu projekts), kurā:  1) precizētas II un III riska zonas Lietuvas teritorijā;  2) noteikta kārtība uzņēmumiem, kas izved savu produkciju no aizsardzības un uzraudzības zonas. | |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz lauksaimniecības dzīvnieku īpašniekiem un turētājiem, kas audzē un tur cūku sugas dzīvniekus. Pēc Lauksaimniecības datu centra tīmekļa vietnē pieejamās informācijas, Latvijā 01.01.2017. bija reģistrētas 3964 cūku sugas dzīvnieku novietnes (novietnes, kurās dzīvnieki tiek turēti gan komerciālos nolūkos, gan pašpatēriņam).  Kopējais reģistrētais cūku skaits pēc stāvokļa 2017.gada 1.janvārī – 334 082. |
| 2. | Tiesiskā regulējuma ietekme uz tautsaimniecību un administratīvo slogu | Projekts samazinās administratīvo slogu, jo turpmāk, no aizsardzības un uzraudzības zonām izvedot cūkgaļu un cūkgaļas izcelsmes pārtikas produktus, vairs netiks izsniegtas atļaujas. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III un IV sadaļa un V sadaļas 2. tabula – projekts šīs jomas neskar.*

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | | Saistības pret Eiropas Savienību | Noteikumu projektā iekļautas tiesību normas, kas izriet no Komisijas 2017.gada 23.marta Īstenošanas lēmuma (ES) 2017/564, ar ko groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs, un Komisijas 2017. gada 28. aprīļa Īstenošanas lēmuma (ES) 2017/767 ar ko groza pielikumu Īstenošanas lēmumam 2014/709 par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs. | | |
| 2. | | Citas starptautiskās saistības | Projekts šo jomu neskar. | | |
| 3. | | Cita informācija | Nav. | | |
| 1.tabula  Tiesību akta projekta atbilstība ES tiesību aktiem | | | | |
| Attiecīgā ES tiesību akta datums, numurs un nosaukums | | Komisijas 2017.gada 23.marta Īstenošanas lēmums (ES) 2017/564/ES, ar ko groza pielikumu Īstenošanas lēmumam 2014/709/ES par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (turpmāk – Īstenošanas lēmums (ES) 2017/564).  Komisijas 2017. gada 28. aprīļa Īstenošanas lēmums (ES) 2017/767 ar ko groza pielikumu Īstenošanas lēmumam 2014/709 par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs (turpmāk – Īstenošanas lēmums 2017/767/ES). | | |
| A | | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Īstenošanas lēmuma 2017/564/ES pielikuma II daļas 3.punkts | | Noteikumu projekta 5.punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2017/564/ES pielikuma III daļas 3.punkts | | Noteikumu projekta 6.punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2017/767/ES pielikuma I daļas 4. punkts | | Noteikumu projekta 3. un 4. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2017/767/ES pielikuma II daļas 4. punkts | | Noteikumu projekta 6. un 7. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Īstenošanas lēmuma 2017/564/ES pielikuma III daļas 3. punkts | | Noteikumu projekta 8. punkts | ES tiesību akta vienība tiek ieviesta pilnībā. | Attiecīgais noteikumu projekta punkts neparedz stingrākas prasības kā ES tiesību aktā. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | | Īstenošanas lēmumā 2017/564/ES un Īstenošanas lēmumā 2017/767/ES nav dota rīcības brīvība dalībvalstij ieviest tiesību normas. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | |
| Cita informācija | | Nav. | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav nepieciešama, jo ar noteikumu projektu tehniski tiek pārņemtas Īstenošanas lēmuma 2017/564/ES un Īstenošanas lēmuma 2017/767/ES normas. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas un veterinārais dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministra p.i R.Bergmanis

Zemkopības ministrijas valsts sekretāre Dace Lucaua

O.Vecuma-Veco 67027551

[Olita.Vecuma-Veco@zm.gov.lv](mailto:Olita.Vecuma-Veco@zm.gov.lv)